Diari Oficial de la Generalitat Valenciana


Sumari del DOGV 7554, del 23-06-2015 (2015/5883)

RESOLUCIÓ d'11 de juny de 2015, del president de l'Institut Valencià de Competitivitat Empresarial (IVACE), per la qual es modifica la Resolució de 26 de novembre de 2014, del president de l'IVACE, per la qual es convoquen incentius en matèria d'energies renovables i biocarburants, per a l'exercici 2014.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5883


Data del document
:   11-06-2015

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de juny de 2015, del president de l'Institut Valencià de Competitivitat Empresarial (IVACE), per la qual es modifica la Resolució de 26 de novembre de 2014, del president de l'IVACE, per la qual es convoquen incentius en matèria d'energies renovables i biocarburants, per a l'exercici 2014. [2015/5883]  
Per Resolució de 26 de novembre de 2014, del president de l'Institut Valencià de Competitivitat Empresarial (IVACE), es van convocar incentius en matèria d'energies renovables i biocarburants per a l'exercici 2014 (DOCV 7419, 09.12.2014), i s'arreplega en l'article 16.3 el termini per a l'acreditació de la realització de l'actuació objecte de subvenció, i este termini és el 30 d'abril de 2015. Per Resolució de 30 de març de 2015, del president de l'IVACE (DOCV 7507, 17.04.2015), es modifica la Resolució de 26 de novembre de 2014, en què s'establix com a nova data límit per a acreditar la realització de l'actuació el 31 de juliol de 2015. A causa de l'elevat nombre de sol·licituds presentades, que comporta un major temps per a la seua tramitació, es fa necessari modificar el termini mencionat per a una adequada execució i justificació de les inversions.  
Per això i en virtut del que disposa l'article 4 del Reglament d'organització i funcionament de l'Institut Valencià de Competitivitat Empresarial (IVACE), aprovat per Decret 4/2013, de 4 de gener, del Consell, i modificat per Decret 69/2014, de 16 de maig, del Consell, i en virtut del que establix l'article 1.4 de l'Orde 1/2012, de 12 de març, de la Conselleria d'Economia, Indústria i Comerç, resolc:  
  
  
Article únic. Modificació de la convocatòria  
Es modifica l'article 16.3 de la Resolució de 26 de novembre de 2014, del president de l'Institut Valencià de Competitivitat Empresarial (IVACE), per la qual es convoquen incentius en matèria d'energies renovables i biocarburants per a l'exercici 2014, i queda redactat en els termes següents:  
«3. Amb caràcter general, els beneficiaris hauran d'acreditar la realització de l'actuació objecte de la subvenció en la forma fixada en la notificació de concessió de l'ajuda i en el manual d'instruccions de justificació d'ajudes que serà publicat en la pàgina web http://www.ivace.es, amb data límit 30 d'octubre de 2015, llevat que per circumstàncies concurrents es determine un termini distint en la resolució de concessió de l'ajuda.»  
  
  
DISPOSICIÓ FINAL   
  
Única  
Esta resolució entrarà en vigor l'endemà de la publicació en el Diari Oficial de la Comunitat Valenciana (DOCV).  
  
València, 18 de juny de 2015.- El president de l'IVACE: Máximo Buch Torralva.